Més de 2.000 estudiants assistixen a les funcions de la campanya “Anem al teatre” 2025
29 de maig de 2025

Més de 2.000 estudiants dels centres educatius de Llíria han participat en la 37a edició de la campanya intermunicipal “Anem al teatre”, que organitza cada any la Regidoria de Cultura de l'Ajuntament edetà.

El programa d'actuacions, que es va iniciar el mes d'abril passat, ha finalitzat hui amb l'última de les representacions, "Voilà" de JM Gestión Teatral. En total s'han oferit 11 passes teatrals que incloïen també els espectacles “Shoes” d’Esclafit Teatre i “Xiquetes que no tenim ni puta idea” de Teatre de l’Abast.

Pel teatre de la Llar dels Persones Majors ha passat alumnat de Primària, Secundària i Batxillerat per a assistir a les funcions que s'han escenificat en valencià i en anglés. 

L'Ajuntament de Llíria oferix anualment, en coordinació amb els col·legis i instituts, esta activitat cultural i educativa amb l'objectiu d'acostar les arts escèniques a la població infantil i juvenil del municipi, i que ha tornat a tindre una magnífica acollida.